420 (מפרשית)

מפרשית 420 (ארבע מאות עשרים) היא מפרשית תחרותית המתופעלת על ידי שני אנשי צוות. לסירה תורן אחד, שני מפרשי ברמודה, ראשי וחלוץ ומפרש ספיניקר. סירה זו מוכרת כסירה תחרותית בינלאומית על ידי איגוד השייט הבינלאומי, וקיים לה מפרט קבוע המוגדר על ידי איגוד ה420 הבינלאומי. הסירה תוכננה בשנת 1959 על ידי המהנדס הצרפתי כריסטיאן מאורי בצרפת. שמה מתאר את אורך הסירה, 420 סנטימטרים, וגופה בנוי מהחומר פיברגלס. משקל הסירה הוא 80 קילו ומשקל אופטימלי של הצוות הוא 110 קילו לבנות ו-145 קילו לבנים. הסירה נבנית במספר מפעלים שונים ברחבי העולם.
סירה זו היא סירת הכנה לדגם האולימפי 470. ל-470 מבנה דומה, אך קשה יותר לתפעול. וכמו שמה של סירת ה-420 גם שמה של סירת ה-470 מתאר את אורכה, 470 סנטימטרים.
לסירה קיימת נגזרת בשם 420 Club הפופולרית בעיקר בצפון אמריקה, היא אינה מוכרת כסירה בינלאומית על כן היא לא משתתפת בתחרויות בינלאומיות.
דגלו הרשמי של הדגם 420 מורכב משלושה פסי רוחב פס עליון ותחתון בצבע אדום והפס האמצעי בצבע כחול,  במרכז הדגל עיגול לבן ועליו המספר 420 כתוב באלכסון.

היסטוריה

הסירה תוכננה בצרפת בשנת 1959 על ידי המהנדס הצרפתי כריסטיאן מאורי, יועדה עבור השייטים המנסים לשפר את מיומנויות השיט שלהם, בתקופה זו לסירה היו מגוון רב של סירות השונות מעט אחת מהשנייה, רק בשנת 2002 עוצב המודל הבינלאומי, בעל חוקים רבים השומרים על אחידותו בכל העולם. ורק חברות בעלות רישיונות יכולות ליצר את סירה זו.
לסירה 420 הבינלאומית יש היום כ-56,000 פריטים, המפליגים ברחבי העולם.

מבנה

משקל הסירה הוא 80 קילו, אורכה בחלק העליות הוא 4.20 מטר ואורכה בחלק התחתון הוא 1.63 מטר, עומקה הוא 97.5 סנטימטר. לסירה שני מפרשי ברמודה ומפרש ספינקר, שטחו של המפרש הראשי הוא 10.25 מטר מרובע, של מפרש החלוץ הוא 2.8 מטר מרובע, ושל מפרש הספינקר הוא 9 מטר מרובע. לסירה תורן אחד שאורכו 6.36 מטרים, ומנור אחד שאורכו 1.63 מטרים. משקל הציוד הכולל הוא 20 קילו.

זיהוי

לכל סירת 420 קיים מספר זיהוי הייחודי לסירה, מספר זה ניתן על ידי האיגוד הלאומי של המדינה בו נמצאת. ולכל מדינה קיימים מספרים הייחודיים למדינה, על כן לא ניתן בקלות להעביר את הסירה ממדינה למדינה לשימוש קבוע ולא רק למען תחרויות בינלאומיות.

שליטה

סירת ה-420 היא סירה קלה יחסית לתפעול. היא מתופעלת על ידי שני אנשי צוות, האחד שולט בהיגוי הסירה ובמפרש הראשי, והשני שולט באיזון הסירה, במפרש החלוץ ובמפרש הספינקר.

420 בישראל

רכז הדגם הוא רוני ידיד, וכיום קיימים חמישה מועדונים אשר יש ברשותם קבוצה לדגם ה-420 והן: אילת, תל אביב, הרצליה, שדות-ים, חיפה. לדגם זה קיימות ארבע תחרויות חשובות בישראל והן "אליפות ישראל 420" המתקיימת בחיפה, "אליפות ישראל לנוער - שיוט אביב ע"ש אסף אסולין" המתקיימת בתל אביב - יפו, "שיוט עמוס" המתקיימת באשדוד, "וגביע קיסריה ע"ש איתי אמיר" המתקיים בשדות ים, תחרויות אלו נקראות "המבחנים" והן  קובעות את זוגות השייטים אשר תמומן טיסתם וכל הכלול בכך לתחרויות הבינלאומיות (אליפות אירופה ואליפות העולם).
קיימות תחרויות נוספות אשר כוללות בתוכן את השתתפות הסירה 420 אך אם זאת הן אינן משפיעות על "המבחנים". בעבר גם התקיימה גם תחרות באילת אך דבר זה השתנה בעקבות ההוצאות הרבות של השייטים בהגיעם לאילת יחד עם סירתם.

"Club 420"

הסירה היא נגזרת של הסירה הבינלאומית 420, אך היא אינה מוכרת כסירה בינלאומית על כן היא לא משתתפת בתחרויות בינלאומיות. הסירה פופולרית בעיקר בצפון אמריקה והם מקיימים אימונים ותחרויות מקומיות. היא פותחה בשנת 1977 כאשר מועדון ייל קורינתיוס הזמין את סירת ה-420 הבינלאומיות אך ביקש לעשות בהן מספר שינויים.
לסירה זו קיים גם סמל והוא C420 וכיתוב על המפרש הוא C420 אנכי.

420 Club היא סירה הדומה רבות לסירת 420 הבינלאומית אך היא סירה ללא טרפז אלא עם שתי רצועת איזון לעומת רצועת איזון אחת ב-420.